Obecné zastupiteľstvo v Dolnom Dubovom na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom  NR SR č. 245/2008 Z. z. o výchove a vzdelávaní (školský zákon), ktorým sa dopĺňa zákon č.596/2003 Z. z. o štátnej správe v školstve a školskej samospráve v znení neskorších predpisov a zákona č. 544/2010 o dotáciách v pôsobnosti Ministerstva práce, sociálnych vecí a rodiny SR v znení neskorších predpisov vydáva tento

**DODATOK č.2**

**k všeobecne záväznému nariadeniu**

**č. 5/2021**

ktorým sa určujú výšky mesačných príspevkov na čiastočnú úhradu výdavkov škôl a školských zariadení **v zriaďovateľskej pôsobnosti Obce Dolné Dubové**

VZN vyvesené na úradnej tabuli v obci Dolné Dubové                   dňa    22.11.2022

VZN nadobúda účinnosť                                                                  dňa    1.1.2023

Obecné zastupiteľstvo v Dolnom Dubovom v zmysle Zákona č. 369/1990 Zb. o obecnom zriadení v znení neskorších predpisov schválilo dňa XX.12.2022 Dodatok č.2 k VZN č. 5/2021 **ktorým sa určujú výšky mesačných príspevkov na čiastočnú úhradu výdavkov škôl a školských zariadení** v zriaďovateľskej pôsobnosti Obce Dolné Dubové.

**Týmto dodatkom sa mení Čl. 4 ods. (1) a (2) písm. a) a písm. b):**

**Čl. 4**

**Výška príspevku v školskej jedálni**

**(1) Príspevok na režijné náklady**

Zákonný zástupca dieťaťa a žiaka; zamestnanci školy a školských zariadení; a iné fyzické osoby, ktorým poskytuje školská jedáleň stravovanie na základe súhlasu zriaďovateľa a príslušného regionálneho úradu verejného zdravotníctva, prispievajú na úhradu režijných nákladov na stravovanie alebo diétne stravovanie v školskej jedálni vo výške:

**0,50€ na odobratý obed**

**(2) Výška príspevku na čiastočnú úhradu nákladov a podmienky úhrady v školskej jedálni**

a) Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov, zníženú o *Dotáciu na podporu výchovy k stravovacím návykom dieťaťa v zmysle zákona 544/2010 o dotáciách v pôsobnosti Ministerstva práce, sociálnych vecí a rodiny SR v znení neskorších predpisov.*

|  |  |
| --- | --- |
|   | Náklady na nákup potravín v [€/deň] |
| **Dieťa MŠ** | 2,30 |
| **Žiak ZŠ** | 1,90 |

b) Školská jedáleň poskytuje stravovanie zamestnancom škôl a školských zariadení a iným fyzickým osobám so súhlasom zriaďovateľa a príslušného regionálneho úradu verejného zdravotníctva. Uvedení stravníci prispievajú na čiastočnú úhradu nákladov na nákup potravín vo výške **2,30 €** za 1 obed.

V Dolnom Dubovom, dňa:  XX.12.2022